**DĖL MOKYKLINIO AUTOBUSO PERĖMIMO ROKIŠKIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE**

2019 m. rugsėjo 27 d. Nr. TS-

Vadovaudamasi Lietuvos Respublikos vietos savivaldos įstatymo 6 straipsnio 6 ir 7 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu ir atsižvelgdama į Švietimo ir mokslo ministerijos Švietimo aprūpinimo centro 2019 m. liepos 11d. raštą Nr. (1.14)-D2-137„Dėl mokyklinių autobusų perdavimo“,savivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Švietimo ir mokslo ministerijos Švietimo aprūpinimo centro patikėjimo teise valdomą mokyklinį M2 klasės autobusą „Iveco Daily 50C15 HV“, kurio vieneto įsigijimo (likutinė) vertė su PVM – 40 416,42 euro.

2. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio rajono Obelių gimnazijai valdyti, naudoti ir disponuoti juo patikėjimo teise.

3. Įgalioti Rokiškio rajono savivaldybės administracijos direktorių Andrių Burnicką savivaldybės vardu pasirašyti sprendimo 1 punkte nurodyto turto priėmimo ir perdavimo aktą.

 Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**TEIKIAMO SPRENDIMO „DĖL MOKYKLINIO AUTOBUSO PERĖMIMO ROKIŠKIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO AIŠKINAMASIS RAŠTAS**

2019 m. rugsėjo 27 d

**Parengto sprendimo projekto tikslai ir uždaviniai.** Sprendimo projekto tikslas ir uždaviniai – perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausančius ir šiuo metu Švietimo ir mokslo ministerijos Švietimo aprūpinimo centro patikėjimo teise valdomą mokyklinį M2 klasės autobusą ir perduotimokyklai valdyti, naudoti ir disponuoti patikėjimo teise; įgalioti Rokiškio rajono savivaldybės administracijos direktorių Andrių Burnicką savivaldybės vardu pasirašyti turto priėmimo ir perdavimo aktą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

**Sprendimo projekto esmė.** Perduoti M2 klasės autobusą Rokiškio rajono Obelių gimnazijai valdyti, naudoti ir disponuoti patikėjimo teise pagal savivaldybės pateiktą paraišką, vadovaujantis Švietimo ir mokslo ministerijos nustatytais atrankos kriterijais:

**Galimos pasekmės, priėmus siūlomą tarybos sprendimo projektą:**

**teigiamos –** pagerės Rokiškio r. Obelių gimnazijos mokinių ir Rokiškio r. Obelių mokyklos darželio auklėtinių, gyvenančių toliau kaip trys kilometrai nuo mokyklos ir besimokančių pagal priešmokyklinio ir bendrojo ugdymo programas, vežiojimo paslaugos kokybė, nes sutrumpės jų kelionės iš namų į mokyklą ir / ar iš mokyklos į namus trukmė, laiko tarpsnis laukiant pamokų pradžios ar grįžimo į namus.

**neigiamos –** nenumatyta.

**Kokia sprendimo nauda Rokiškio rajono gyventojams.**

Mokiniai bus pavežami saugiu transportu ir sumažės mokinių pavežimo sąnaudos.

**Finansavimo šaltiniai ir lėšų poreikis.** Projekto įgyvendinimui bus reikalingos papildomos savivaldybės biudžeto lėšos transporto draudimo (privalomas ir kasko.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Danutė Kniazytė